Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 831

3. Tájékozódás az élõ és élettelen természetrõl Az anyagok, testek, folyamatok, ezek tulajdonságai s a rájuk jellemzõ mennyiségek összekapcsolása. Az anyagmegmaradás törvényének alkalmazása a természeti folyamatok elemzése során. Érdekes és különleges tulajdonságokkal rendelkezõ anyagokra vonatkozó ismeretek felhasználása a modern technikai alkalmazások magyarázatára, kreatív ötletek kidolgozására. A halmazállapotok részecskeszintû értelmezése. A halmazállapot-változások elemzése az anyagszerkezeti kép használatával, az energia és az anyagszerkezet szempontjából. A hõmérséklet és a halmazállapot-változás közötti összefüggések tanulmányozása. Olyan problémák megfogalmazása, melyek felvetik a golyómodell átalakításának igényét. A különbözõ meghaladási kísérletek tanulmányozása. Az atom- és molekulafogalom kialakítása s használata a már korábban tanult fizikai (és kémiai) folyamatok közül a fontosabbak magyarázatában. A hétköznapokban is ismert anyagok anyagszerkezeti besorolása. Keverékek és oldatok megkülönböztetése; az oldatok fizikai tulajdonságainak megismertetése. Keverékek szétválasztásának fontosabb módszerei a gyakorlatban; oldat és oldószer szétválasztása fizikai folyamat segítségével. Az atomok belsõ struktúráját leíró modellek kialakítása, korai atommodellek közül eggyel-kettõvel való ismerkedés. Az elektromos folyamatok egyszerû atomszerkezeti magyarázata. Az elektromosság alkalmazásával összefüggõ technikai jelenségek és társadalmi folyamatok összekötése a fizikai ismeretekkel. A mozgások, az elektromos, fény-, hang-, hõjelenségek, a fázisátalakulások, energiaváltozások fajtái, a folyamatok közben zajló energiaváltozások jellemzése, egyszerûbb számítások végzése. Az erõ és az energia fogalmának világos megkülönböztetése. Az energia terjedésének kvalitatív értelmezése a fény, a hang, a hõ, továbbá az elektromos, fázisátalakulási és kémiai folyamatokban. Az energia megmaradásának megbeszélése a vizsgált konkrét esetekben. A természeti és technológiai folyamatok elemzése az energia átalakulásának fogalmával, szemben a keletkezés és eltûnés fogalmaival operáló magyarázatokkal. Az energiamegmaradás törvényének alkalmazása egyszerû problémák megoldásában, kísérletek eredményeinek értelmezésében, jelenségek leírásában. Az ember által megvalósított energiaátalakítási folyamatok környezeti hatásainak elemzése, alternatív energiaátalakítási módok megismerése. Önálló álláspont formálása a felmerülõ társadalmi, gazdasági, politikai kérdésekkel kapcsolatban. Különbözõ mérõeszközök használata, a pontosság kérdéseinek vizsgálata. A változó sebességû mozgásoknál a változások okának kvalitatív megadása. A „biológiai órával” kapcsolatos néhány érdekes jelenség tanulmányozása. Mozgásokat befolyásoló tényezõk felderítése, leírása. Egyszerû mozgások leírása egyenes arányossággal. A világ idõbeli változásaival való ismerkedés (kozmikus folyamatok, a Föld története, evolúciós folyamatok idõbelisége). A tömeg és a súly fogalmának megkülönböztetése. A gravitációs vonzással összefüggõ jelenségek tanulmányozása. A Föld, a Naprendszer, a Világegyetem méretbeli arányainak érzékeltetése. Rendszer és környezet elválasztása, a határok önkényességének megértése. A zárt rendszer fogalma. Rendszer és környezet egységesülését bemutató elemzések konkrét természettudományos és technikai példákon. A természettudományok mûvelése, valamint a technika alkalmazása, fejlesztése során leggyakrabban használt állapotleírások alkalmazása. A változásokra, folyamatokra vonatkozó kvalitatív és kvantitatív összefüggések, törvényszerûségek alkalmazása problémamegoldások során. A lineáris és a körfolyamatok felismerése, összehasonlítása, elemzése példákon. Az egyensúly jelentõségének felismerése a rendszerállapot megõrzésében. Egyensúlyra vezetõ fizikai folyamatok bemutatása. A fogalmak meghatározása, természeti, technikai jelenségekhez való hozzárendelése, az élõ szervezetekben lejátszódó szabályozási folyamatok elemzése. Törekvés a fenntartható fejlõdés biztosításával kapcsolatos problémák enyhítésére, megoldására, ehhez a fizika tantárgyban megszerzett ismeret, képesség felhasználása. Anyag- és energiatakarékos szemlélet kialakítása a hétköznapi életben. A 7–8. évfolyam fizika tantárgyának általános céljai és feladatai a kerettanterv szerint Az általános iskolai fizikatanítás az alsóbb évfolyamokon tanított környezetismeret, illetve természetismeret integrált tantárgyak anyagára épül, azok szerves folytatása. A fizikatanítás célja az általános iskolában a gyerekek érdeklõdésének felkeltése a természet, ezen belül a fizikai jelenségek iránt. Ez az érdeklõdés jelentheti a tanulók késõbbi természettudományos mûveltségének legfontosabb alapozását. Egyszerû jelenségeken, alkalmazási példákon keresztül mutassuk meg, hogy a természet jelenségei kísérletileg vizsgálhatók, megérthetõk, és az így szerzett ismeretek a hétköznapi életben hasznosíthatók. Fontos cél annak tudatosítása, hogy a fizikai ismeretek a technikai fejlõdésen keresztül döntõ hatással vannak az ember életminõségére. Ugyanakkor a fizikai ismereteket természeti környezetünk megóvásában is hasznosítani lehet. A fizikaórák akkor válhatnak élményszerûvé, és ezáltal hatékonnyá, ha a tananyag bõséges jelenségbemutatásra és sok jól kiválasztott kísérletre épül. A fogalmak bevezetésénél, a törvények megfogalmazásánál a konkrét probléma szempontjából szakszerûen, de a lehetõ legegyszerûbben kell fogalmaznunk. Kerülni kell azokat az absztrakt gondolatmeneteket, amelyek inkább gátolják, mint segítik a megértést. A fizikai fogalmak közül az általános iskolában azokra helyezzük a hangsúlyt, amelyek konkrét kísérleti tapasztalatokkal kapcsolatosak, túlzott absztrakciót nem igényelnek. A fizikai fogalmak bevezetését, a törvények megfogalmazását lehetõleg mindig megfigyelésre, jelenségek bemutatására, konkrét kísérletekre alapozzuk. Ennek során gondot kell fordítani arra, hogy a tanulók kellõ gyakorlatot szerezzenek a látott jelenség pontos megfigyelésében, és szabatosan el is tudják mondani azt. A kísérletek közül különösen értékesek azok, amelyeket a tanulók maguk végeznek el. A természettudományok közül a fizika már az alapképzést nyújtó iskolában is érzékeltetni tudja a gyerekekkel, hogy a természet jelenségei kvantitatív szinten, a matematika nyelvén leírhatók. A matematikai formalizmus az általános iskolában csak a legegyszerûbb összefüggésekre – egyenes és fordított arányosság – szorítkozik. Ezek esetében azonban kiemelten fontos feladat a megismert törvények egyszerû számpéldákon történõ alkalmazása. A feladatmegoldás a gyakoroltatáson túl szemléletformáló hatású is lehet, ha a tanár olyan feladatokat is ad (az adatokat elõre célszerûen megválasztva), melyekben a kiszámított eredmény utólag kísérletileg is ellenõrizhetõ legyen. Az ilyen feladatok tudatosítják a gyerekben, hogy a fizikapélda nem csupán matematikai feladvány, hanem a természet leírása, amelynek eredménye valódi, mérhetõ adat. A fizikai gondolkodás fejlesztésében, a számítási feladatok mellett, a tanulók tudásszintjének megfelelõ kvalitatív problémák megoldása is szükséges. Ezek a kérdések a hétköznapi életbõl ismert egy-egy jelenség magyarázatára vagy a helyszínen bemutatott kísérlet értelmezésére vonatkozhatnak. Az ellenõrzés, értékelés, osztályozás alapelvei a fizika tanításában Az ellenõrzés, értékelés során visszajelzést keresünk arról, hogy a tanulók milyen szinten sajátították el a tananyagot, hogyan teljesítették a kerettantervben részletesen kifejtett követelményeket. Az ellenõrzés módszereinek alkalmazásakor törekedjünk arra, hogy azok legyenek változatosak és terjedjenek ki a tanulók valamennyi tanórai (esetenként tanórán kívüli) tevékenységeire. Mindez történhet a tanulók munkájának folyamatos megfigyelésével, szóbeli ellenõrzéssel (feleltetéssel), írásbeli ellenõrzéssel. Az ellenõrzést kövesse mindig az értékelés, mely akkor objektív, ha a kerettantervben és a helyi tantervben pontosan kidolgozott és részletezett követelményeket viszonyítjuk a tanuló szóbeli, vagy írásbeli teljesítményéhez. A tanulók munkájának értékelése történhet szóban, írásban, vagy kifejezhetjük a követelményekhez való viszonyítást érdemjegyek formájában is. A követelmények 90%-os teljesítése már ötös osztályzatnak felel meg. A rendszeres ellenõrzés, értékelés kellõen motiválhatja a tanulókat arra, hogy teljesítményüket a kitûzött követelményekhez (tanítási-tanulási célokhoz) közelítsék. A fizika tantárgy tanítása során fontos feladat az önellenõrzés, önértékelés képességének kialakítása is, amely a személyiségfejlesztés sajátos eszköze.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes